《剡县次韵石瑶林帅干春宴》
宋代·陈著

岁君初领事，豹尾簇黄幡。
雪喜三番白，春才几日斑。
市盘妆菜活，宫胜压花繁。
便觉东风转，四山浮翠环。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。